armvectores/hy_wikipedia_2023 huggingface dataset:
Կոկոլա

Կոկոլա (ֆիններեն՝ Kokkola), քաղաք Ֆինլանդիայի արևմուտքում։ Գտնվում է Բոտնիկի ծոցի ափին, համարվում է Ֆինլանդիայի նավահանգստային խոշորագույն կենտրոններից մեկը։ Բնակչությունը՝ ▼47 723 մարդ (դեկտեմբերի 31, 2017)։


== Պատմություն ==
Կոկոլան հիմնադրվել է 1620 թվականին շվեդների Գուստավ Ադոլֆ 2-րդ արքայի կողմից։
1765 թվականին օտար շուկաների հետ առևտրի իրավունք է ստացել։
18-19-րդ դարերում ձյութի արտադրության և նավաշինության խոշոր կենտրոն է եղել։
1854 թվականին Ղրիմի պատերազմի ժամանակ ենթարկվել է բրիտանական ռազմական նավերի հարձակմանը։ Տեղի բնակիչները հետ են մղել հարձակումը` խորտակելով նավերից մեկը։ Գրոհի ընթացքում զոհվել է բրիտանացի 9 զինվոր, որոնք թաղվել են Կոկոլայի Մարինյան գերեզմանոցում։


== Բնակչություն ==
Ըստ 2009 թվականի մարդահամարի տվյալների` քաղաքի բնակչությունը կազմում է 45 766 մարդ։ Նրանցից 18,8%-ը 14 տարեկանից ցածր են, 65%-ը` 15-64 տարեկան և 16,2%-ը` 65 և ավելի մեծ։ Բնակչության խտությունը 31,69 մարդ/կմ2 է։


== Կլիմա ==
Կոկոլայում տարեկան միջին ջերմաստիճանը 3 °C է։ Առավել ցուրտ ամիսներն են հունվարը, փետրվարը և մարտը։ Ամենատաք ամիսը հուլիսն է, որի միջին ջերմաստիճանը կազմում է 13 °C: Ջեմաստիճանի տարեկան բացարձակ նվազագույնը −32 °C է, իսկ բացարձակ առավելագույնը` +31 °C: Տեղումների տարեկան միջին քանակը 540 մմ է։


== Մշակույթ և տեսարժան վայրեր ==
Կոկոլան երաժշտական ավանդույթներով քաղաք է և հանդիսանում է կամերային նվագախմբի հայրենիքը։ Քաղաքի կենտրոնը կրում է Ներիստան անվանումը և իրենից ներկայացնում է ընդարձակ թաղամաս` փայտե տներով։ Դրանից ոչ հեռու գտնվում են Կ. Ռենլունդի նկարչական պատկերասրահը, Պատմության թանգարանը և Բնագիտության թանգարանը` բնական քարերի հավաքածուով։ Քաղաքում է գտնվում քաղաքապետարանը, որի ճակատային հատվածում ճարտարապետ Կառլ Լյուդվիգ Էնֆելի ստորագրությունն է։ Կոկոլայում ամեն տարի անցկացվում է ֆուտբոլի երիտասարդների առաջնություն, իսկ օգոստոսի վերջին օրերին անցկացվում է վենետիկյան տոնակատարություն` նվիրված ամռան հրաժեշտին։


== Տնտեսություն ==
Կոկոլան հանդիսանում է Ֆինլանդիայի նավաշինության և քիմիական արդյունաբերության ամենախոշոր կենտրոններից մեկը։ Շինարարական այլ արդյունաբերություններից են մետաղամշակումը, տեքստիլ արտադրությունը, պլասմասային արտադրությունը, ծառամշակման արտադրությունները և սննդի արդյունաբերությունը։ Այժմ Կոկոլան հանդիսանում է Բոտնիկի ծոցի ամենամեծ նավահանգիստներից, որ կատարում է արևելքի և արևմուտքի կապող օղակի դեր։


== Նշանավոր բնակիչներ ==
Դոններ Անդերս (1854—1938) - ֆինն աստղագետ
Հեյնյալուոմա Էերո (ծնվ. 1955)- քաղաքական գործիչ, Ֆինլանդիայի խորհրդարանի խոսնակ
Նինա Օստրյոմ - ֆինն երգչուհի
Միկա Մյուլյուլյա (1969-2011) - ֆինն դահուկորդ, 1998 թվականի օլիմպիական խաղերի չեմպիոն
Անդերս Չյուդենիուս (1729—1803)- շվեդ փիլիսոփա և քաղաքական գործիչ


== Պատկերասրահ ==

		
		
		


== Ծանոթագրություններ ==
Օրմի

Օրմի, նաև՝ Քորմի (մալթ.՝ Ħal Qormi. արտասանվում է Oor'mie, անգլ.՝ Qormi կամ Città Pinto, պատմական անվանումը՝ Curmi  կամ Casal Fornaro), քաղաք Մալթայի Հանրապետությունում՝ կղզու կենտրոնական մասում։ Բնակչության թվաքանակով երկրում զբաղեցնում է երրորդ տեղը։ 2018 թվականի մարտի 31-ի տվյալներով քաղաքում ապրում էր 16.324 մարդ։ Ավագ սերնդի խոսակցական լեզուն տեղական բարբառն է։


== Պատմություն ==
Պատմական փաստաթղթերում Օրմին առաջին անգամ հիշատակվել է 1417 թվականին. այդ ժամանակ բնակկավայրում եղել է շուրջ 100 տղամարդ՝ ազգային գվարդիայի ռազմիկներ։
1743 թվականին Մալթայի ուխտի մեծ մագիստր Մանուել Պինտո դե Ֆոնսեկան Օրմիին քաղաքի կարգավիճակ է շնորհել և վերանվանել  «Città Pinto»:
19-րդ դարի կեսերից Օրմին դարձել է Մալթայի առևտրաարհեստագործական խոշորագույն կենտրոններից մեկը՝ ջրի ու էլեկտրաէներգիայի մատակարարման ցանցերով, մի բան, որ հազվադեպ էր այն Ժամանակներում։ Այդ տարիներին քաղաքը համբավվել էր նաև պարբերաբար կազմակերպվող ձիարշավային մրցույթներով։  


== Մշակույթ ==
Մալթայում Օրմին հայտնի է նաև որպես հացաթխման մայրաքաղաք. երկրի փռերի մեծ մասն այստեղ է գործում։ Որոշ փռեր մինչև օրս աշխատում են ավանդական եղանակով, որպես վառելիք փայտ կամ փայտածուխ են օգտագործում։
Թե՛ քաղաքի բնակիչների և թե՛ հյուրերի, զբոսաշրջիկների շրջանում մեծ ժողովրդականություն են վայելում ամեն տարի այստեղ կազմակերպվող երկօրյա «Գինու փառատոնը» և «Թռչնային փառատոնը»։


== Տեսարժան վայրեր ==
Սուրբ Գևորգ եկեղեցի (Parish Church of St George)  1585 թ.
Հաղթանակի եկեղեցի (Victory Church) XVII դ.
Սբ. Սեբաստիան եկեղեցի (Church of St Sebastian)  1940 թ.
Սբ. Պետրոս մատուռ (St Peter's Chapel)  XVII դ.
Սբ. Ֆրանցիսկոսի և սբ. Պողոսի մատուռ (Chapel of St Francis de Paul)
Ավետման մատուռ (Chapel of the Annunciation)
Սբ. Մարիամ մատուռ (Chapel of Santa Marija tal-Qrejqca)
Սբ. Կատարինե մատուռ (Chapel of St Catherine)
Loggia Pinto,  1772 թ.
Palazzo Stagno


== Առևտուր ==
Քաղաքում գործող առևտրական խոշոր օբյեկտներից են Pavi Shopping Complex համալիրը, Lidl սուպերմարկետը,  Shopwise սուպերմարկետը։


== Պատկերասրահ ==

		
		
		
		
		
		
		
		
		
		
		
		


== Անվանի օրմեցիներ ==
Օլիվիա Լյուիս — երգչուհի
Աբելա Ջորջ — Մալթայի Հանրապետության 8-րդ նախագահ
Աբելա Ռոբերտ —  վարչապետ


== Գրականություն ==
W&R Chambers Limited and Cambridge University Press, Chambers World Gazetteer: an A-Z of Geographical Information, 5th edition, 1988, page 528
Barry Turner (ed.), The Statesman's Yearbook: The Politics, Cultures and Economies of the World 2005, Palgrave Macmillan, page 1113


== Ծանոթագրություններ ==


== Արտաքին հղումներ ==
Քաղաքային խորհրդի կայքը (англ.)
Բարի ուրբաթի ծիսակատարությունը Օրմիում (англ.)
Քաղաքային խորհրդի կայքը (англ.)(չաշխատող հղում)
Մոսկվայի ֆիզիկատեխնիկական ինստիտուտ

Մոսկվայի ֆիզիկատեխնիկական ինստիտուտ (Պետական համալսարան), համալսարան Դոլգոպրուդնի քաղաքում (Մոսկվայի մարզ), Ռուսաստան։ Հաճախ անվանում են Ֆիզտեխ։ Ստեղծվել է 1947 թվականին Մոսկվայի պետական համալսարանի ֆիզիկայի ֆակուլտետի հիման վրա։ Ծառայել է որպես գիտառազմական կադրերի պատրաստման կենտրոն։ Մասնագիտական շրջանում համարվում է ֆիզիկայի ու տեխնիկայի ոլորտի կադրերի պատրաստման լավագույն կենտրոններից մեկը, ինչի համար երբեմն անվանում են «Ռուսական MIT»։ Իր կառուցվածքով տարբերվում է սովորական համալսարաններից, ինչի պատճառով դուրս է մնում US Report-ի բարձր վարկանիշով համալսարանների ցանկից։ Ընդգրկվել է Լույս հիմնադրամի կողմից աջակցվող համալսարանների նախնական ցանկում, սակայն, ընտրության մեթոդի սահմանափակումից հետո՝ «Լույսի գործընկերներ» ծրագրով փոխանցվել «Այբ» կրթական հիմնադրամին, ուսանողները, սակայն, ըստ պայմանագրի համարվում են «Լույսի Ուսանող»ներ։


== Հայ շրջանավարտներ ==
Այդ համալսարանն են ավարտել ավելի քան (40-50) հայ երիտասարդներ։
Որոնցից են՝

Աշոտ Ասլանյան
Մեսրոպ Արամյան
Գագիկ Գրիգորյան
Արթուր Իշխանյան
Կարեն Մուսայելյան
Դավիթ Յան
Արամ Փախչանյան
Դավիթ Փախչանյան


== Ծանոթագրություններ ==
Շրջանց սրահ

Շրջանց սրահ - վաղ միջնադարում եկեղեցիները արտաքուստ երիզող, ծածկակիր կամարակապ սյունաշարով սահմանափակված տարածություն։ նախատեսված է եղել ապաշխարողների համար, օգտագործվել է նաևմեծ տոների ժամանակ որպես լրացուցիչ տարածություն, ինչպես և շաբաթ օրերի ծիսակատարությունների և մկրտությունների համար։


== Հղումներ ==
Զառա Յաքոբ

Զեռա Յաքոբ (Զառա Յաքոբ, ամհարերենից թարգմանած՝ Սեմյա Իակով, 1399 - օգոստոսի 26, 1468(1468-08-26), Debre Berhan, Debre Berhan, Semien Shewa Zone, Ամհարա, Եթովպիա), Եթովպիայի նեգուս (կայսր), կրոնական գրող։


== Կենսագրություն ==
Եթովպայի կարևորագույն ղեկավարներից մեկն է։ Գահական անունը Կուաստանտինոս (Կոնստանտին) І է։ Դավիթ I կայսրի որդին է։ Ծնվել է Տուլկում՝ ժամանակակից Եթովպիայի Օրոմիա շրջանում։ Հոր մահից հետո բանտարկվել է իր ավագ եղբոր՝ կայսր Թեոդոր I-ի կողմից, սակայն չի հեռացվել գահաժառանգության հերթից։
Կայսր է հռչակվել 1434 թվականին, թագադրվել է Աքսումում 1436 թվականին։ Իր իշխանության դեմ դավադրությունները բացահայտելուց հետո մի քանի նահանգապետի է տապալել՝ այդ տարածքները ենթարկելով իր դուստրերին։ Զեր Յաքոբի գահակալությունն ընթացել է անջատողական ելույթներով, Մահմեդական հարևանների դեմ պայքարի և կրոնական-հերետիկոսական շարժումների դեմ պայքարում։ Ամուսնացել է Հադիի արքայի՝ Մահմետի աղջկա՝ Ելենայի հետ։
Կայսրը մի քանի բարեփոխում է իրականացրել (վարչական, եկեղեցական և այլն), որոնք ամրացրել են երկրի վրա կենտրոնացված իշխանությունը, եկեղեցու ներսում տարաձայնությունները լուծվել են, և այն դարձել է կայսրի վերահսկողության տակ՝ զգալի հողեր ստանալով։ Գերագույն կայսրի իշխանությունը հաստատել է երկրի վրա։ Միևնույն ժամանակ, Զերա Յաքոբը առատորեն բաժանել է այն իր կողմնակիցներին։
1445 թվականին Զերա Յաքոբը ջախջախել է Բաղլայ ադ Դինի, Սուլթան Ադալի, Աֆար ժողովրդի կողմից ստեղծված պետության զորքը, ամրապնդել է Եթովպիայի ազդեցությունը հարավում՝ սիդամոյի ժողովրդի մեջ, ապա ապարդյուն արշավներ ձեռնարկել դեպի հյուսիս՝ ագաու և ֆալաշ ցեղերի դեմ։ Մոտավորապես 1456 թվականին նա, երկնքում վառ լույս տեսնելով (ըստ երևույթին, Գալեյի գիսաստղը), հիմնադրել է Դեբրե-Բիրհան քաղաքը («Լույսի լեռ») և այն դարձրել իր մայրաքաղաքը։ Իր կայսրության ծայրամասերում Զերա Յաքոբը հիմնադրոել է վանքեր և ռազմական բնակավայրեր։ 1453 թվականին կայսրի վրա մահափորձ է կատարվել, որից հետո Զերա Յաքոբը, իր թագավորության ավարտին արդեն աչքի էր ընկել բռնապետության հակումով, առանձնակի դաժանությամբ հետապնդել է իր հակառակորդներին ու քննադատներին։
Կրոնական մոլեռանդ Զերա Յաքոբը սանձազերծել է դաժան ահաբեկչություն՝ ընդդեմ «հերետիկոսների» և «հեթանոսների»։ Իր մահվանից քիչ առաջ Զերա Յաքոբը տանջամահ է արել իր կանանցից մեկին, որը մեղադրվում է դավադրության մեջ, և քիչ էր մնում մահապատժի ենթարկեր նրա որդուն՝ Բեիդե Մարյամին մոր համար հոգեհանգստյան ճաշկերույթ անցկացնելու համար։ Այնուամենայնիվ, հակամարտությունը հարթվել է, և Բեիդե Մարիամը եղել է Զերա Յաքոբի պաշտոնական իրավահաջորդը։
Բորիս Տուրաևը և Վասիլի Բոլոտովը համեմատել են Զերա Յաքոբի կառավարումը Իսպանիայի թագավոր Ֆիլիպ II-ի հետ։
Զերա Յաքոբի կերպարն առկա Civilization IV. Beyond The Sword համակարգչային խաղում՝ որպես Եթովպական քաղաքակրթության առաջնորդ։


== Ծանոթագրություններ ==


== Գրականություն ==
Зара-Якоб, абиссинский царь Тураев Б. а.,
Тураев Б. А., «Абиссинские хроники XIV—XVI веков», Москва-Ленинград 1936
Dillmann A., «Über die Regierung, inbesondere die Kirchenordnung des Königs Zara Jacob», Berlin 1884.
Կոստանդինի կոթող

Կոստանդինի կոթող (թուրքերեն՝ Örme Dikilitaş կամ Konstantin Dikilitaşı), գտնվում է Օձաձև կոթողի հարևանությամբ և հարավ Կոստանդնուպոլսի հիպոդրոմից (այժմ Սուլթանահմեդ Հրապարակ)։ Նրա կառուցման ստույգ տարին հայտնի չէ, բայց անվանվել է Կոստանդին VII-ի պատվին, ում հրամանով այն վերանորոգվել է 10-րդ դարում։


== Պատմություն ==

32 մ բարձրությամբ կոթողը Կոստանդին VII-ի հրամանով վերանորոգման է ենթարկվել, սակայն օգտագործվել են կոպիտ կտրված քարեր։ Ըստ տեղեկությունների, կոթողն այդ ժամանակ զարդարված էր ոսկեզօծ բրոնզե սալիկներով, որոնք պատկերում էին Բարսեղ I-ի հաղթանակները, ով Կոստանդին VII-ի պապն էր։ Նաև կոթողի գագաթին գունդ կար։ Սակայն, երբ 1204 թվականին տեղի ունեցավ Խաչակրաց չորրորդ արշավանքը ոսկեզօծ բրոնզե սալիկները քանդվեցին և թալանվեցին խաչակիրների կողմից։
Քանի որ երիտասարդ ենիչերիները սիրում էին օգտագործել կոթողը մագլցելու համար և այդպիսով ցույց տալ իրենց խիզախությունն ու ճարպկությունը, ուստի հետագայում էլ կոթողն շարունակեց կրել վնասներ։
1953-1976 թվականներին կոթողը պատկերված էր թուրքական 500 լիրա թղթադրամների հակառակ կողմում։
2011 թվականին կոթողը օգտագործվել է Assassin's Creed վիդեոխաղում։


== Ծանոթագրություններ ==

«The Walled Obelisk»։ Արխիվացված է օրիգինալից 2006-09-12-ին։ Վերցված է 2006-09-16 
«The Walled Obelisk»։ Արխիվացված է օրիգինալից 2006-09-04-ին։ Վերցված է 2006-09-16
Կարմիրգլուխ

Կարմիրգլուխ, լեռնագագաթ Հայաստանի Վայոց ձորի մարզում, Թեքսարի լեռների արևելյան լանջին, Ջերմուկ քաղաքից 2,5 կմ արևմուտք, Կարմրաշեն գյուղից արևելք։ Բարձրություն 2389 մ։


== Ծանոթագրություններ ==


== Արտաքին հղումներ ==
Կարմիրգլուխ mapcarta կայքում
Ֆեդորովսկոե (այլ կիրառումներ)

Ֆեդորովսկոե, կարող է վերաբերել՝

Ֆեդորովսկոե - գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Ֆեդորովսկոե - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Օշակ

Օշակ (լատ.՝ Dorema), նեխուրազգիների (հովանոցավորներ) ընտանիքի բազմամյա խոտաբույսերի ցեղ։


== Կենսաբանական նկարագիր ==
Ցողունը մերկ է, բարձրությունը՝ մինչև 2 մ, հիմքում պատված է մահացած տերևների թելանման մնացորդներով։ Տերևները փետրաձև հատված են, հերթադիր, հակադիր, երբեմն՝ օղակադիր։ Ծաղկաբույլը պարզ հովանոց է, ծաղիկները՝ դեղին կամ կանաչադեղնավուն։ Ծաղկում է հունիս-հուլիսին։ Պտուղը էլիպսաձև է։


== Տեսակներ ==
Հայտնի է 16 այլ տվյալներով 12, ՀՀ-ում 1 տեսակ՝

Օշակ մերկ (լատ.՝ D. glabrum)
Dorema aitchisonii
Dorema ammoniacum
Dorema aucheri
Dorema aureum
Dorema badhysi
Dorema balchanorum
Dorema hyrcanum
Dorema karataviense
Dorema kopetdaghense
Dorema microcarpum
Dorema sabulosum


== Տարածում ==
Հարավ–անդրկովկասյան բնաշխարհիկ է, հանդիպում է Արարատյան գոգավորության հարավարևելյան մասում, Վայոց ձորի (Արենի գետի շրջակայք), Արարատի (Վեդու շրջակայք, Ուրծի և Երախի լեռնաշղթաներ) և Կոտայքի (Զովաշեն գյուղի շրջակայք) մարզերում։ Աճում է չոր, քարքարոտ ու կավոտ լեռնալանջերին, աղուտներում։


== Նշանակություն ==
Դեղաբույս է, պարունակում է եթերայուղեր, խեժ և այլն։


== Ծանոթագրություններ ==


== Գրականություն ==
Nasir, E. & S. I. Ali (eds). 1980-2005. Fl. Pakistan Univ. of Karachi, Karachi.
Բալկի (ավան, Կրասնոգրադի շրջան)

Անվան այլ կիրառումների համար տե՛ս՝ ԲալկիԲալկի (ուկրաիներեն՝ Балки), ավան Ուկրաինայի Խարկովի մարզի Կրասնոգրադի շրջանում։ Հիմնադրվել է 1936 թվականին։
2001 թվականի տվյալներով Բալկի ավանում բնակվում էր 466 մարդ։ Բնակավայրը զբաղեցնում է 1156 կմ² տարածք։ Բնակչության խտությունը կազմում էր 403,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Լաուրա Մանչինելլի

Լաուրա Մանչինելլի (իտալերեն՝ Laura Mancinelli, դեկտեմբերի 18, 1933(1933-12-18), Ուդինե, Իտալիա - հուլիսի 7, 2016(2016-07-07)[…], Թուրին, Իտալիա), իտալացի գրող, պատմաբան-միջնադարագետ, մանկական գրքերի հեղինակ։
Համալսարանի դասախոս, թարգմանիչ, էսսեիստ (միջնադարյան պատմության բազմաթիվ ակնարկներ) և պատմական վեպերի հեղինակ։


== Կենսագրություն ==
Լաուրա Մանչինելլին ծնվել է Ուդինե 1933 թ.-ին, այնուհետեւ, Ռովերետո դի Տրենտոյում չորս տարի մնալուց հետո, որտեղ նա ապրել է վաղ մանկության տարի, ընտանիքը տեղափոխվել է Թուրին (1937)։
Հետագա տարիներին դոկտորանտուրան սովորել է միջնակարգ դպրոցում `տասներեք տարի` շարունակելով հետաքրքրել և աշխատել միջնադարյան գերմանական մշակույթի վրա. 1969 թ. Հրատարակվել է էսսե «Նիբելունգների երգը։ Խնդիրներ եւ արժեքներ» (La canzone dei Nibelunghi. Problemi e valori, 1969):
Յոթանասունական տարում համալսարանում սովորել է գերմանական բանասիրություն, այնուհետև նրան կոչ է արել Վենետիկ գերմանացի Լադիսլաո Միտտերի կողմից 1976 թ. Ստացել է Գերմանիայի պատմության ամբիոն, Կա Ֆոսկարի համալսարան։
Հետևելով իր գործընկերոջ եւ ընկեր Claudio Magris խորհուրդը 1972 թ. խմբագրել եւ թարգմանել է Նիբելունգների երգը, որը 1978 թ. հետևեց Տրիստան (գերմ.՝ Tristan) դե Գոթֆրիդ Ստրասբուրգցի և 1989 թ. Գրիգորն (գերմ.՝ Gregorius oder Der gute Sünder) ու աղքատները Հենրիկ (գերմ.՝ Der arme Heinrich) կողմից Հարթման ֆոն Աուե։


== Ծանոթագրություններ ==


== Արտաքին հղումներ ==
Տյադեմա

Տյադեմա  (ռուս.՝ Тядема), գետ Ռուսաստանում, հոսում Արխանգելսկի մարզում։ Գետաբերանը տեղակայված է Հյուսիսային Դվինա գետի ձախ ափին՝10 կմ հեռավորության վրա։ Գետի երկարությունը 38 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026541
Հիդրոլոգիական ուսումնասիրությունների կոդը - 103002654
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Այրայ (նահանգ, Պալաու)

Այրայ (անգլ.՝ Airai), նահանգ Արևելյան Ասիայում գտնվող Պալաու կղզի-պետության կազմում։ Այն Պալաուի 16 նահանգներից մեկն է։ Բնակչությունը 2004 թվականի տվյալներով կազմում է 2700 մարդ, իսկ տարածքը՝ 44 քառ. կմ։ Մայրաքաղաքը Այրայ փոքրիկ քաղաքն է։


== Ծանոթագրություններ ==
(4116) Էլաչի

(4116) Էլաչի (անգլ.՝ Elachi), աստերոիդ աստերոիդների գոտի ներքին մասում։ Հայտնաբերվել է 1982 թվականի սեպտեմբերի 20-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,872384 ա. մ., առավելագույնը մոտենում է 1,7216 ա. մ. հեռավորության վրա և հեռանում 2,0232 ա. մ.։ Արեգակի շուրջ մեկ ամբողջական պտույտ է կատարում 935,82 երկրային օրվա ընթացքում, իր ուղեծրով շարժվելով միջինում 0,384691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,11° անկյուն։
Էլաչի աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4116) Էլաչի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆոնսբա-Հենսբաքա մշակույթ

Ֆոնսբա-Հենսբաքա մշակույթ (մոտ մ.թ.ա. 8300 — 7300 թթ.), ուշ պոլեոլիթի երկու իրար նման (Ֆոնսբա և Հենսբաքա) հնագիտական մշակույթներ, որոնք տարածված էին Սկանդինավիայում: Առավել հայտնի է մեկ ընդհանրական անվանումով՝ Ֆոնսբա-Հենսբաքա մշակույթ: Ֆոնսբայի մշակույթի մեջ են հաճախ ընդգրկում նաև Կոմսա մշակույթը՝ չնայած վերջինիս գործիքները հնագիտական այլ ձևի էին դասվում։ Հիմնական տարբերությունը այն է, որ Ֆոնսբա և Կոմս մշակույթները տարածված էին Նորվեգիայի հարավային ափերին, իսկ Հենսբաքա մշակույթը՝ արևելյան, մինչև Շվեդիայի արևմտյան ափերը (Բուհուսլեն, Գյոտեբորգ):
Վերջին ուսումնասիրությունները ցույց են տալիս, որ Բուհուսլենը ունեցել է Հյուսիսային Եվրոպայում մասշտաբներով սեզոնային խոշոր բնակչություն ուշ պոլեոլիթի և վաղ մեզոլիթի ժամանակաշրջանում: Այդ հանգամանքը պայմանավորված էր կլիմայական պայմանների հետ։


== Աշխարհագրական կապեր ==
Բուհուսլենի հնագույն բնակավայրը՝ Շվեդիայի արևմտյան ափերին գտնվող Հենսբաքան, առաջացել է Օրենսբուրգյան մշակույթից, որը տարածված է եղել Գերմանիայում: Հետագայում Հենսբաքայի մշակույթը ձուլվել է Սանդարայի մշակույթին, որը առաջացել է արևմտյան ափերին:


== Ստուգաբանություն ==
Ֆոնսբա բառը առաջացել է եղել է Քրիստյանսուն տեղանքից և տարածված է եղել Հորդալանում և Նուրլանում:


== Բնակավայրեր ==
Ֆոսնայի՝ Արևմտյան Նորվեգիայում գտնվող հնագույն բնակավայրը հայտնաբերվել է Էսթֆոլդ կոմունայի Հոգնիփենեում տեղանքում: 2008 թվականին հայտնաբերվել է առավել հին բնակատեղի Լարվիկում: Այն տեղակայված է եղել ժամանակակից լողափի մոտ, սակայն սառցադաշտերի հալչելու պատճառով ծովի մակարդակի անընդհատ բարձրացման հետևանքով հնավայրը այժմ հայտնվել է ծովափից 60-70 մետր հեռու՝ ջրկ տակ:


== Կենցաղ ==
Հայտնաբերված հնագիտական գտածոներից պարզ է դառնում, որ բնակավայրի բնակիչների կենցաղի կարևոր բաղադրիչն է եղել ծովառյուծների ոսրը: Ենթադրվում է, որ նրանք ձկնորսության համար կիրառել են փայտե նավակներ, քանի որ հիմնական բնակավայրերը գտնվում են կղզիների վրա:
Ֆոնսբա-Հենսբաքա մշակույթը հիմնված է եղել որսորդության և մրգահավաքության վրա: Հնավայրերում հնագետները հայտնաբերել են միայն քարե գործիքներ և դրանց կիրառման հետքեր: Հիմնական գործիքներից է եղել կայծքարից պատրաստված կացինը:


== Ծանոթագրություններ ==


== Գրականություն ==
Oxford Journal of Archaeology, Vol.18 No.4, 1999 & Vol.13 No.3, 1994. (անգլերեն)


== Արտաքին հղումներ ==
The Swedish National Historic Museum on the Hensbacka culture. Archived 2005-05-14 at the Wayback Machine. (անգլերեն)
The Swedish National Historic Museum on the Fosna culture. Archived 2005-05-14 at the Wayback Machine. (անգլերեն)
Images of Hensbacka tools.(չաշխատող հղում) (անգլերեն)
Images of Hensbacka tools 2.(չաշխատող հղում) (անգլերեն)
Արտյոմ Կարապետյան (դերասան)

Արտյոմ Հակոբի Կարապետյան (հունիսի 28, 1926(1926-06-28), Թիֆլիս, ԱԽՖՍՀ, ԽՍՀՄ - նոյեմբերի 18, 2011(2011-11-18), Մոսկվա, Ռուսաստան), թատրոնի և կինոյի հայ դերասան, հայտնի նաև կրկնօրինակման իր աշխատանքներով։


== Կենսագրություն ==
1949 թվականին ավարտել է Թբիլիսիի Ա․ Գրիբոյեդովի անվան ռուսական դրամատիկական թատրոնին կից ստուդիան։ Կարիերայի սկզբում խաղացել է Կ. Ստանիսլավսկու անվան ռուսական պետական դրամատիկական թատրոնում, 1954 թվականից նկարահանվել է կինոյում։
1953-1954 թվականներին եղել է Երևանի երաժշտական թատրոնի, 1954-1955 թվականներին՝ Թբիլիսիի պատանի հանդիսատեսի թատրոնի դերասան, 1957-1961 թվականներին՝ Հայաստանի Հեռուստառադիոընկերության դերասան, 1961 թվականից՝ Մ. Գորկու անվան կինոստուդիայի դերասան։


== Ֆիլմագրություն ==


=== Հնչյունավորում ===


== Ծանոթագրություններ ==
Կրուտայոլ

Կրուտայոլ  (ռուս.՝ Կրուտայոլ ), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վիշերա գետի աջ ափից 84կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000013919
Կոդը ըստ հիդրոլոգիական հետազոտության (ՌԴ) — 103001391
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(4981) Սինյավսկայա

(4981) Սինյավսկայա (անգլ.՝ Sinyavskaya), աստերոիդ աստերոիդների հիմնական գոտում։ Հայտնաբերվել է 1974 թվականի նոյեմբերի 12-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,874532 ա. մ., առավելագույնը մոտենում է 2,653 ա. մ. հեռավորության վրա և հեռանում 3,0961 ա. մ.։ Արեգակի շուրջ մեկ ամբողջական պտույտ է կատարում 1780,12 երկրային օրվա ընթացքում, իր ուղեծրով շարժվելով միջինում 0,202234 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4981) Սինյավսկայա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շահեն Մամիկոնյան

Շահեն Մամիկոնյան (4-րդ դար), հայ զորավար, Մամիկոնյանների նախարարական տոհմից։ 353 թվականին մի խումբ նախարարների, իշխանների և հոգևորականների հետ ուղեկցել է Ներսես Մեծին դեպի Կեսարիա՝ կաթողիկոս օծվելու համար։


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 4, Ցուցակ 1, Էջ 118․
«Պատմութիւն Ս․ Ներսէսի Պարթևի հայոց հայրապետի․ Սոփերք», Վենետիկ, 1853, հատոր Զ, էջ 24․
Գալուաներ

Գալուաներ , լեռներ Վիրահայոց լեռնահամակարգում։ Ձգվում է Շնող գետի հանդամասերի արևմտյան սահմաններում։


== Ծանոթագրություններ ==
Լճաղբյուր (աղբյուր)

Լճաղբյուր, աղբյուր Հայաստանի Վայոց ձորի մարզում` Վայքի լեռների հարավային լանջերին, Հորադիս գյուղից 4 կմ արևմուտք։


== Ծանոթագրություններ ==
Բերդեյկա

Բերդեյկա (ռուս.՝ Бердейка), գետ Ռուսաստանում, հոսում է Վոլգոգրադի մարզում։ Գետաբերանը տեղակայված է Բերդիյա գետի ձախ ափին՝ 40 կմ հեռավորության վրա։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Իլովլյա գետն է, գետի ենթաավազանը Խյոպրա և Հյուսիսային Դոնցա գետերն են։ Գետավազանը՝ Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300412107000009423
Հիդրոլոգիական ուսումնասիրությունների կոդը - 107000942
Ավազանի կոդը - 05.01.03.004
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պուգաչովի շրջան

Պուգաչովի շրջան (ռուս.՝ Пугачёвский муниципальный район), մունիցիպալ շրջան Ռուսաստանի Դաշնության Սարատովի մարզում։
Ստեղծվել է 1928 թվականին։ Վարչական կենտրոնը՝ Պուգաչով։


== Աշխարհագրություն ==
Շրջանի տարածքի մակերեսը կազմում է 3800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 61738 մարդ։ Բնակչության խտությունը կազմում էր 16,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աստերոիդների ցանկ (152701-152800)

Աստերոիդների ցանկ (152601-152700)  • Աստերոիդների ցանկ  • Աստերոիդների ցանկ (152801-152900)
 Աստերոիդների ցանկ (152601-152700)  • Աստերոիդների ցանկ  • Աստերոիդների ցանկ (152801-152900)
Կատրին Սոֆյա Կեյն

Կատրին Սոֆյա Կեյն (անգլ.՝ Katherine Sophia Kane, ծննդյան անունը՝ Բեյլի, մարտի 18, 1811(1811-03-18), Լիմերիկ, Մանսթեր, Մեծ Բրիտանիայի և Իռլանդիայի միացյալ թագավորություն - փետրվարի 25, 1886(1886-02-25), Դուբլին, Իռլանդիա, Մեծ Բրիտանիայի և Իռլանդիայի միացյալ թագավորություն), իռլանդացի բուսաբան, որը հայտնի է իր իռլանդական ծաղկող բույսերի մասին «Իռլանդական ֆլորան» (1833) գրքով։


== Կենսագրություն ==
Կատրին Սոֆյա Բեյլին ծնվել է 1811 թվականի մարտի 11-ին՝ Հենրիի և Բրիջիթ Բեյլիի (ծննդյան անունը՝ Օ'Քելլի) ընտանիքում։ Եղել է նրանց միակ երեխան։ Նրա հայրը Անգլիայի Բերքշիրից էր և Լիմերիկ էր տեղափոխվել աշխատանքի համար՝ որպես խմիչք արտադրող։ Հորեղբայրը՝ Ֆրենսիս Բեյլին, եղել է թագավորական միության փոխնախագահ և աստղագետ։ Կատրինը ծնողներին կորցրել է փոքր տարիքում և մեծացել է քեռու՝ Մատիաս Օ'Քելլիի մոտ Կիլինում, Դուբլին։
1838 թվականին Կատրինն ամուսնացել է քիմիկոս Ռոբերտ Կեյնի հետ։ Նա Ռոբերտ Կեյնին հանդիպել է այն բանից հետո, երբ նրա «Իռլանդական ֆլորան» գիրքը սխալմամբ ուղարկվել է Ռոբերտ Կեյնին։ Երբ ամուսինն ընտրվեց նոր կազմավորված Կորկ համալսարանական քոլեջի նախագահ, Լեդի Կեյնը հրաժարվեց տեղափոխվել այնտեղ՝ նախընտրելով մնալ Դուբլինում և հոգ տանել իր էկզոտիկ բույսերի հավաքածուի համար։
Կեյնների ընտանիքի զավակներից ողջ են մնացել յոթ երեխաներ, այդ թվում` Ռոբերտ Ռոմնի Կեյնը և Հենրի Կոեյ Կեյնը։ Կատրին Սոֆյա Կեյնը մահացել է 1886 թվականի փետրվարի 25-ին Դուբլինում։


== Բուսաբանական աշխատանք ==
1833 թվականի անանուն հրատարակությամբ Լինեևյան բուսաբանական աշխատանքը՝ վերնագրված «Իռլանդական ֆլորան», վերագրվում է նրան։ Առաջին հրապարակման ժամանակ Կեյնը 22 տարեկան էր, չնայած ոչ մեծ աշխատանքին, այն առաջիններից էր և արժեվորվեց իր ճշգրտությամբ։ Գիրքը դարձավ հանձնարարվող բուսաբանության տեքստ Դրուբլինի Թրինիթի քոլեջում, քանի որ այն պարունակում էր առաջին գրառումները բազմաթիվ բույսերի մասին։ Գրքի կազմման աշխատանքներում նրան օգնել է Իռլանդիայի բուսաբանական այգիներից Ջոն Ուայթը, իսկ դոկտոր Վալտեր Վեյդերը խրախուսել է նրան այդ աշխատանքում։ 1836 թվականին այն ժամանակ 25-ամյա Կատրինը դարձավ առաջին կինը, որն ընտրվեց Էդինբուրգի բուսաբանական ընկերության անդամ, և նրա հերբարիումը տեղակայված է Կորկի համալսարանական քոլեջում։ Նա հետաքրքրված էր ծառերի մշակման գործով և այդ թեմային անդրադարձել է «Իռլանդացի ֆերմերների և այգեպանների ամսագրում»։


== Ծանոթագրություններ ==
Starlight

Starlight - անգլիական Muse ռոք-խմբի երգն է, Black Holes and Revelations ալբոմից 2-րդ սինգլը։ Թողարկվել է 2006 թ. սեպտեմբերի 4-ին Մեծ Բրիտանիայում։ Երգի հեղինակն է Մեթյու Բելլամին։ Ըստ իրեն, նա երգը գրել է երբ լողում էր նավակում վատ եղանակի ժամանակ։ Խմբի բաս-կիթառահար Քրիս Վոլսթենհոլմը ասում է, որ "երգը նվիրվում է բոլոր անհայտ կորածներին, նաև նվիրվում է ընտանիքին, ընկերներին, և բոլորին, ով մեզ համար թանկ է"։


== Երգացանկ ==


=== 7" վինիլ ===
"Starlight" - 3։59
"Supermassive Black Hole" (Control Voltage Mix) - 4։19


=== CD ===
"Starlight" - 3։59
"Easily" - 3։40


=== DVD ===
"Starlight" (video) - 4։07
"Starlight" (audio) - 3։59
"Starlight" (making of the video)
"Hidden Track"*


== Աղբյուրներ ==


== Արտաքին հղումներ ==
muse.mu
he-3.mu Archived 2016-10-28 at the Wayback Machine.
Տերեշինո (գյուղ, Խոլմ-Ժիրովսկի շրջան)

Տերեշինո (ռուս.՝ Терешино), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կամենի Բրոդ (գյուղ, Ուլյանովսկի շրջան)

Անվան այլ կիրառումների համար տե՛ս՝ Կամենի ԲրոդԿամենի Բրոդ (ուկրաիներեն՝ Камяний Брід), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Կամենի Բրոդ գյուղում բնակվում էր 910 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մեծ Պորոժնյայա

Մեծ Պորոժնյայա (ռուս.՝ Большая Порожняя), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի աջ ափին 1756 կմ հեռավորության վրա։ Գետի երկարությունը կազմում է 32 կմ, ջրահավաք ավազանը՝ 266 կմ²։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100112103000057351
Կոդը ըստ հիդրոլոգիական հետազոտության (ՌԴ) — 103005735
Ավազանի կոդը — 03.05.01.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ղազարոս Աղայանի տուն-թանգարան

Ղազարոս Աղայանի տուն-թանգարան, Ղազարոս Աղայանի տուն թանգարանն է, գրողի ծննդավայրում (Խաչեն գյուղ, Վրաստան)։ գործում է 1965 թվականից։ Երկրորդ հարկի երեք սենյակներում ցուցադրված են գրողի անձնական և տնային գործածության իրերը, երկերի հրատարակությունները, ժամանակակիցների ու հարազատների լուսանկարները, իսկ առաջին հարկում գրադարանն է։ Թանգարանում պահվում է Աղայանի կահույքի մի մասը։
Տուն-թանգարանը երկհարկանի շինություն է, որտեղ կյանքի վերջին տարիներն է ապրել և ստեղծագործել գրողը։ Թանգարանի շենքի կողքին Աղայանի պապենական տան պահպանված մի պատը և նկուղն են։


== Ծանոթագրություններ ==


== Արտաքին հղումներ ==
Վրաստանի Բոլնիս-Խաչեն գյուղում կազմակերպվելու է Ղազարոս Աղայանին նվիրված միջոցառում, Panorama.am/ 05/05/2016
Անտիպինա (գետ)

Անտիպինա (ռուս.՝ Антипина), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մոտմա գետի ձախ ափին՝ 9 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025889
Հիդրոլոգիական ուսումնասիրությունների կոդը -  103002588
Ավազանի կոդը -  03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Թերեզա Ֆիցպատիկ

Թերեզա Մաթաուաինա Ֆիցպատրիկ (անգլ.՝ Theresa Matauaina Fitzpatrick, փետրվարի 25, 1995(1995-02-25), Օկլենդ, Նոր Զելանդիա), նորզելանդացի ռեգբիստուհին, որը հանդես է գալիս կենտրոնայինի դիրքում, 2020 թվականի Ամառային օլիմպիական խաղերի չեմպիոն և 2016 թվականի Օլիմպիական խաղերի արծաթե մեդալակիր Նոր Զելանդիայի ռեգբիի հավաքականի կազմում։


== Կենսագրություն ==
Սամոացի ռեգբիստուհի Սուլու Տոնե Ֆիցպատրիկի կրտսեր քույրն է, որը  խաղացել է նաև Նոր Զելանդիայի նեթբոլի հավաքականում։ Թերեզա Ֆիցպատրիկը սովորել է Օքլենդի համալսարանի բժշկական ֆակուլտետում, հանդես է եկել Օքլենդ նահանգի թիմում։ Ազգային հավաքականում նորամուտը նշել է 2016 թվականին Ատլանտայում։
Ֆիցպատրիկն ընդգրկվել է Նոր Զելանդիայի հավաքականի հայտացուցակում՝ մասնակցելու Ռիո դե Ժանեյրոյում կայանալիք Օլիմպիական խաղերին, միակ փորձը գրանցել է Իսպանիայի դեմ խաղում (31:5)։ Հավաքականի կազմում դարձել է Օլիմպիական խաղերի արծաթե մեդալակիր։ 2017 թվականին Նոր Զելանդիայի հավաքականի հետ հաղթել է աշխարհի առաջնությունում։
Նոր Զելանդիայի հավաքականում հայտնի է որպես արագ խաղացող, որը կարող է արագ շարժվել գնդակով։


== Ծանոթագրություններ ==


== Արտաքին հղումներ ==
Թերեզա Ֆիցպատիկը Sports-reference կայքում
Թերեզա Ֆիցպատրիկը World Rugby Sevens Series կայքում
Թերեզա Ֆիցպատիկ Ինստագրամում
Սուրհանդակ (այլ կիրառումներ)

Սուրհանդակ կարող է վերաբերել՝

Սուրհանդակ, ազգային-քաղաքական, տնտեսական, գրական օրաթերթ Կ. Պոլսում (1899-1908),
Սուրհանդակ, գրական, քաղաքական-հասարակական օրաթերթ Թիֆլիսում (1909-1912)։
Ռուժիցկոե

Ռուժիցկոե (ուկրաիներեն՝ Ружицьке), ավան Ուկրաինայի Վիննիցայի մարզի Լադիժինի քաղաքային խորհուրդում։
2001 թվականի տվյալներով Ռուժիցկոե ավանում բնակվում էր 5 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կալերա ի Չոսաս

Կալերա ի Չոսաս (իսպ.՝ Calera y Chozas), մունիցիպալիտետ Իսպանիայում՝ Տոլեդո նահանգում (Կաստիլիյա-Լա-Մանչա ինքնավար մարզում)։ Մունիցիպալիտետը գտնվում է Լա-Կամպանա-դե-Օլոպեսա շրջանում։ Տարածքը 280 կմ² է։ Բնակչությունը 4595 մարդ (2010 թվականի տվյալներով)։ Պրովինցիայի վարչական շրջանից հեռու է 92 կմ։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Սուդա (ծոց)

Սուդա (հուն․՝ Κόλπος της Σούδας), Կրետական ծովի բնական ծագման ծոց, որը գտնվում է Կրետեի հյուսիսարևմտյան ափին գտնվող Խանիայի ծայրամասային միավորում։ Ծոցի երկարությունը 15 կմ է, լայնությունը՝ 2-4 կմ։


== Պատմություն ==
Սուդա ծոցը գտնվում է Ակրոտիրի թերակղզու և Դրապանոն հրվանդանի միջև՝ երկու կողմից շրջապատված բլուրներով։ Ծոցի մուտքից ոչ հեռու՝ Ակրոտիրի և Կալիվե քաղաքի միջև, կան մի խումբ փոքր կղզիներ՝ հին վենետիկյան ամրություններով։ Այս կղզիներից ամենամեծը՝ Սուդան, իր անունը տվել է նրանից հարավ ընկած ծոցին։ Ծոցի շրջակայքը զբոսաշրջիկների համար սիրելի հանգստի վայր է։
Երկրորդ համաշխարհային պատերազմի ժամանակ Սուդայի ծոցում դիվերսիոն գործողություն է իրականացվել այստեղ տեղակայված բրիտանական նավերի դեմ։ Իտալական գրոհային ստորաբաժանումը (IAS 10-րդ նավատորմ) պայթող նավակներով հարձակվել է բրիտանական նավերի վրա։ «Յորք» ծանր հածանավը և «Պերիկլես» տանկերը լուրջ վնասվածքներ են ստացել և շարքից հանվել։
1951 թվականից Հունաստանի ռազմածովային ուժերի համանուն ռազմածովային բազան գտնվում է Սուդայի ծոցի ափին, որը ՆԱՏՕ-ի ռազմածովային ուժերի հենակետերից մեկն է Արևելյան Միջերկրական ծովում։


== Ռազմածովային բազա ==
Ճանապարհի խարիսխն ունի մինչև 29 մ խորություն և հասանելի է բոլոր դասերի նավերի համար։ Առագաստանավի ճակատի երկարությունը 2 կմ է՝ մինչև 10 մ խորությամբ։ Ճանապարհի վրա հնարավոր է մինչև 30 նավի միաժամանակյա կայանում։ Բազայում ապահովվում է նավերի վերանորոգում մինչև էսկադրային ականակիրները ներառյալ։ Մոտակայքում է գտնվում «Իոաննիս Դասկալոյաննիս» համատեղ բազավորման օդանավակայանը։


== Ծանոթագրություններ ==


== Գրականություն ==
Суда обеспечения // Военно-морской словарь / Чернавин В. Н.. — М.: Воениздат, 1990. — С. 413. — 511 с. — ISBN 5-203-00174-X


== Արտաքին հղումներ ==
«US Naval Support Activity Souda Bay (Official web site)»։ Արխիվացված է օրիգինալից 2006-06-15-ին։ Վերցված է 2008-02-16 
«US Naval Support Activity Souda Bay (Global Security web site)»։ Վերցված է 2008-02-16 
«Naval Dock Crete» (հունարեն)։ Արխիվացված է օրիգինալից 2007-12-17-ին։ Վերցված է 2008-04-26  ։ Официальный сайт ВМС Греции.
Երևանյան սևամարմին

Երևանյան սևամարմին (լատ.՝ Cylindronotus erivanus), սևամարմինների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
8,5-11,5 մմ մարմնի երկարությամբ, բավականին լայն, չափավոր ուռուցիկ, ձվաձև, դեպի հետ թեթևակի լայնացող մարմնով, սևադարչնագույնից մինչև սև գունավորմամբ, չափավոր փայլուն ծածկույթներով միջին չափի բզեզ է։


== Տարածվածություն ==
Համարվում է Հայաստանի էնդեմիկ։ Հայաստանում հայտնի է Ծաղկաձոր քաղաքից, Արզական և Հանքավան գյուղերից (Կոտայքի մարզ), Բյուրականի շրջակայքից և Արայի լեռան հարավային լանջերից։


== Էկոլոգիա ==
Երևանյան սևամարմինն ապրում է տարբեր տեսակի լեռնատափաստաններում։
Կենսաբանական առանձնահատկությունները հայտնի չեն, բզեզները հանդիպում են մայիսին-հունիսի սկզբին` քարերի տակ։


== Պահպանություն ==
Սահմանափակ արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես վտանգված տեսակ։
Թվաքանակը ցածր է, հանդիպում են տեղ-տեղ, թվաքանակի փոփոխության միտումները հայտնի չեն։
Վտանգման հիմնական գործոնները են անասունների արածեցմամբ, խոպան հողերի հերկումով պայմանավորված հողերի դեգրադացումը։
Պահպանության միջոցառումներ չեն իրականացվում։


== Ծանոթագրություններ ==
Ջումլա

Ջումլա (Joomla!), բաց կոդով (Open Source CMS) բովանդակության կառավարման համակարգ է։ Այս ծրագրով կարելի է ստեղծել ինչպես պարզ և ոչ ծավալուն կայքեր, այնպես էլ մեծ պորտալներ։ Ջումլա –ի կարևոր առանձնահատկություններից է այն, որ ծրագրի տեղադրումի ժամանակ տեղադրվում են ծրագրի միայն անհրաժեշտ գործիքները, որոնց քանակը ցանկության դեպքում կարելի է ավելացնել։ Սա թույլ է տալիս պակասեցնել սերվերի բեռնվածությունը և հոստինգի վրա տեղ խնայել։ Մյուս կարևոր առանձնահատկությունն այնն է, որ Ջումլան բավականին հեշտ է տեղադրել և օգտագործել, ինչով շատ հարմար է դառնում սկզբնակ վեբ - ծրագրավորողների համար։
Ջումլան ազատ ծրագիր է, տարածվում է GPL արտոնագրի տակ, գրված է PHP լեզով, որպես տվյալների բազա օգտագործում է MySQL։
Կիրառելիություն ` կորպորատիվ կայք, պորտալ, կայք - այցեքարտ։


== Անվտանգության ապահովում ==
պաշտպանություն ֆորմաները ավտոմատ լրացնելուց (CAPTCHA)
օգտագործողների գործողությունների ֆիքսում
ծանուցումներ ադմինիստրատորին
թույլատվության իրավունքների տարանջատում


== Ֆունկցիոնալություն ==
«մարդուն հասկանալի» URL
ֆայլերի փաթեթային բեռնում
WYSIWYG խմբագրիչ
նկարների խմբագրիչ
նկարների չափերի փոփոխություն (resize)
օբյեկտների պատճենում
օբյեկտների վերականգնում զամբյուղից
գործողությունների չեղյալ համարում


== Առանձնահատկություններ ==
միջերեսի լոկալիզացում (առկա է նաև Հայերեն թարգմանությունը)
բազմալեզու բովանդակության աջակցում և կառավարում
բազմաթիվ ձևանմուշների և ոճերի առկայություն
բազմաթիվ ընդլայնումների (բաղադրիչներ, խրվակներ և այլն) առկայություն (բաց կոդով և վճարովի)
շարժական սարքավորումների համար էջերի օպտիմալացում
Էջերի շտեմում


== Հնարավորություններ ==
այցելությունների վիճակագրություն
կառավարում գովազդով
RSS-ի արտահանում
FAQ
հարցումներ
քվեարկություն
որոնում
ֆորում
բլոգեր
նորություններ
կատալոգ
ինտերնետ մարկետ
պատվերների զամբյուղ
ներքին ֆոտոսրահ
հղումների փոխանակում
չատ
վճարման համակարգեր


== Աղբյուրներ ==
Ջումլայի պաշտոնական կայք
Ջումլայի պաշտոնական ուղեցույց
joomla.cmsmagazine.ru


== Ծանոթագրություններ ==
Ռոդնիկովկա (գյուղ, Միյակինսկի շրջան)

Ռոդնիկովկա (ռուս.՝ Родниковка, բաշկիրերեն՝ Родниковка), գյուղ Ռուսաստանի Բաշկորտոստան հանրապետության Միյակինսկի շրջանի կազմում։
Բնակչությունը 2009 թվականին գրանցված տվյալներով կազմում էր 975 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոն Անտոնեսկու

Յոն Անտոնեսկու (ռումիներեն՝ Ion Antonescu, հունիսի 14, 1882(1882-06-14) կամ հունիսի 15, 1882(1882-06-15), Պիտեշտ, Ռումինիա - հունիսի 1, 1946(1946-06-01)[…], Jilava, Ilfov County, Ռումինիայի թագավորություն), Ռումինիայի ֆաշիստական բռնապետ (1940-1944 թթ.), գեներալ։ 1940 թվականի սեպտեմբերի 5-ից Ռումինիայի վարչապետն էր և կոնդուկետորը (ռումիներեն՝ conducător - առաջնորդ)։ 
Առանցքի ուժերին միանալուց և «Բարբարոսա» գործողությանը (1941 թվականի հունիսի 22) մասնակցելուց հետո Ռումինիային է վերադարձրել Բեսարաբիան և Հյուսիսային Բուկովինան։
1944 թվականի օգոստոսի 23-ին Միխայ I թագավորի ղեկավարմամբ ժողովրդական ապստամբության միջոցով իրականացված պետական հեղաշրջումից հետո Անտոնեսկուն ձերբակալվեց։ Խորհրդային Միությունում կարճատև կալանքից հետո նա վերադարձվեց Ռումինիա, որտեղ պատերազմական հանցագործությունների մեղադրանքով դատապարտումից հետո, Բուխարեստի Ազգային տրիբունալի որոշմամբ, 1946 թվականի հունիսի 1-ին ենթարկվեց մահապատժի։


== Ծանոթագրություններ ==


== Արտաքին հղումներ ==
Казнь Антонеску. Кинохроника
Биография Антонеску в интернет-проекте ХРОНОС
Ռեշետնիկովո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՌեշետնիկովոՌեշետնիկովո (ռուս.՝ Решетниково), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կայո ան Սանտեր

Կայո ան Սանտեր (ֆր.՝  Cayeux-en-Santerre), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 80 մարդ, բնակչության խտությունը` 14.71 մարդ/կմ²։ Բնակավայրը զբաղեցնում է 5.44 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 24 կմ արևելք։


== Բնակչություն ==


== Տնտեսություն ==
2010 թվականին ուներ 75 աշխատունակ (15-64 տարեկան)  բնակիչ, որոնցից ակտիվ էին 59-ը, իսկ ոչ ակտիվները` 16։ Ակտիվության ցուցանիշը կազմում է 78,7 %։ 59 աշխատունակ մարդկանցից աշխատել է 53 անձ (27 տղամարդ և 26 կին)։ Գործազուրկ են եղել 6 անձ (3 տղամարդ և 3 կին)։ 16 անաշխատունակներից 3-ը եղել են աշակերտներ կամ ուսանողներ, 5-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տիմբալո

Տիմբալո (իտալերեն՝ Timballo), իտալական թխվածքաճաշ՝ բաղկացած մակարոնեղենից, բրնձից կամ կարտոֆիլից՝ մեկ կամ մի քանի այլ բաղադրիչների հետ (պանիր, միս, ձուկ, բանջարեղեն կամ մրգեր)։ Երբեմն այն պատրաստում են՝ բաղադրիչները շերտավոր կամ շաքարային խմորի մեջ զետեղելով։ Իտալիայում կան այս ուտեստի բազմաթիվ տարածաշրջանային տարբերակներ։


== Ստուգաբանություն ==
«Timballo» տերմինը ծագել է հին ֆրանսիական tamballe բառից, որը նշանակում է թմբուկ, լիտավր, դափ, որն իր հերթին ծագում է արաբերենից։ Արդեն 15-րդ դարում հայտնի էր timballo alla teramana-ն, որը բաղկացած էր ձվից և ալյուրից պատրաստված նրբաբլիթներից։ Սարդինիայում tumbalu-ն դարեր շարունակ եղել է հովիվների համար պուդինգ՝ պատրաստված այծի կաթից, մեղրից, թարմ ձվերից և կիտրոնի կեղևից։
Ֆրանսիացիները ամենայն հավանականությամբ տիմբալոյի բաղադրատոմսը մասամբ փոխառել են նեապոլիտանցիներից, այսպես կոչված «Երկու Սիցիլիաների թագավորությունում»՝ իրենց կարկանդակները ստեղծելու համար։ Հավանաբար ֆրանսիական անունը արմատավորվել է իտալական խոհանոցում։
Տիմբալոյի տեսակները տարբերվում են տարածաշրջանից տարածաշրջան և երբեմն այն անվանում են bomba, tortino, sartu (նեապոլիտանական մեկնաբանություն) կամ pasticcio (ավելի հաճախ օգտագործվում է հրուշակեղենի կեղևի մեջ թխված նմանատիպ ուտեստը նշելու համար)։


== Պատրաստում ==
Ճաշատեսակը պատրաստում են թավայում գմբեթի ձևով։ Մակարոնեղենը կամ բրինձը զետեղվեւմ են թխելու համար նախատեսված ամանի պատերին, ներսում տեղավորվում է միջուկը, ձվերը կամ պանիրն օգտագործվում են որպես կապող նյութ։ Բրինձը որպես բաղադրամաս օգտագործվում է Էմիլի Ռոմանյեում, որտեղ ուտեստը անվանվում է «բոմբա» և թխվում է աղավնուց կամ մեկ այլ որսամսից, ոլոռից, տեղական պանրից և մակարոնեղենի հիմքից։ Նրբաբլիթն որպես հիմնական բաղադրիչ օգտագործվւոմ է Աբրուցոյում, իսկ այլ շրջաններում օգտագործվում է ռավիոլի կամ նյոկի։ Սիցիլիայում այն սովորաբար պատրաստվում է մակարոնեղենով և սմբուկով։ Երբեմն օգտագործում են սնկով սոուս կամ ֆոնդատա, Պիեմոնտիի պանրի սոուս և բեշամել։


== Մշակույթի մեջ ==
Timballo-ն նշանավոր տեղ է զբաղեցնում 1996 թվականի «Մեծ գիշեր» ֆիլմում, չնայած ուտեստը այնտեղ կոչվում է timpano (տարածաշրջանային կամ ընտանեկան տերմին)։ Ֆիլմը  նպաստել է  ուտեստի ժողովրդականության մեծացմանը։


== Տես նաև ==
Պաստիտսիո


== Ծանոթագրություններ ==
Կալեի քաղաքացիները

Կալեի քաղաքացիները (ֆր.՝ Les Bourgeois de Calais), ֆրանսիացի քանդակագործ Օգյուստ Ռոդենի բրոնզե քանդակը՝ նվիրված Հարյուրամյա պատերազմի դրամատիկ դրվագներից մեկին։


== Պատմական հիմք ==
1346 թվականի Կրեսիի մոտ ճակատամարտում հաղթանակ տանելուց հետո Անգլիայի թագավոր Էդուարդ Գ-ն պաշարեց ֆրանսիական Կալե քաղաքը։ Պաշարումը տևեց համարյա մեկ տարի։ Ֆրանսիացիների պաշարումից դուրս գալու ջանքերը ապարդյուն եղան։ Համատարած սովը քաղաքացիներին ստիպեց բանակցություն վարել քաղաքը հանձնելու համար։ Անգլիական թագավորը պահանջեց հանձնել իրեն քաղաքի առավել հայտնի վեց քաղաքացիներին, որոնց պետք է մահապատժի ենթարկեր ի ցույց մյուսներին։
Հանուն քաղաքի փրկության առաջինը ցանկություն հայտնեց քաղաքի ամենահարուստ մարդկանցից մեկը՝ Յուստաշ դե Սեն-Պիեռը։ Նրա օրինակին հետևեցին և ուրիշները։ Հաղթանակած թագավորի պահանջով անձնազոհ քաղաքացիները ոտաբոբիկ, գլխաբաց և վզներին պարաններ ելան նրան ընդառաջ հանձնելու քաղաքի բանալիները։ Անգլիայի թագուհի Ֆիլիպա Հենեգաուն այս տեսարանից խղճահարվեց և խնդրեց թագավորին հանուն իրենց դեռ չծնված երեխայի, խնայել այս անձնազոհ և տառապյալ մարդկանց կյանքը։


== Խմբակային քանդակ ==
19-րդ դարից Կալեում թևածում էր անձնվեր քաղաքացիների հիշատակը հավերժացնելու գաղափարը։ Այդ հուշարձանը պետք է ցույց տար փոթորկող ֆրանսիական հույզերը՝ պարտության դառնությունը և հիացմունքը համաքաղաքացիների հերոսական անձնազոհությամբ։ Որոշ ժամանակ քաղաքապետարանը գումարներ չէր գտնում հուշարձանի ստեղծման համար։ 1884 թվականին՝ ֆրանս-պրուսական պատերազմի պարտության մտքի հետ համակերպվելու նպատակով Կալեի քաղաքապետ Դեվարինը հայտարարեց բաժանորդությամբ դրամահավաք և պատվիրեց արձանը հանրահայտ քանդակագործ Օգյուստ Ռոդենին։
Վեց ֆիգուրից կազմված խմբակային արձանախմբի վրա Ռոդենը աշխատեց 1884-1888 թվականներին։ Այդ տարիների Ռոդենի ստեղծագործությունը իրարամերժ կարծիքներ առաջացրեց։ Պատվիրատուները սպասում էին Յուստաշ դե Սեն-Պիեռի արձանը, մեկ ֆիգուրով, բացի այդ մինչև Ռոդենի նորարարությունը արձանները բարձր պատվանդանի վրա էին լինում և տիրող դիրք էին ունենում դիտողի նկատմամբ։ Ռոդենը պնդեց, որ արձանները տեղադրված լինեն գետնին, չնայած որ չափով մարդկանցից մի փոքր բարձր են։
Արձանախումբը առաջին անգամ հանրությանը ներկայացվեց 1889 թվականին և արժանացավ համընդանուր հավանության։ Բայց անցավ մի քանի տարի, նախքան այն տեղադրվեց Կալեում։ Բացման արարողությունը տեղի ունեցավ 1895 թվականին։ Քաղաքային իշխանության պահանջով այն տեղադրվեց պատվանդանի վրա, շրջափակված ցանկապատով։ Քանդակագործի կամքը, որ արձանախումբը պետք է տեղադրվի գետնին, կատարվեց միայն նրա մահից հետո՝ 1924 թվականին։
20-րդ դարի ընթացքում ռոդենյան արձանախմբի պատճեններ հայտնվեցին աշխարհի շատ քաղաքներում Փարիզն ու Լոնդոնը ներառյալ։


== Հատվածներ քանդակախմբից ==

		
		
		
		
		
		
		
		
		


== Գրականություն ==
Bernard Champigneulle, Rodin, London, Thames and Hudson, 1999 էջ՝285, ISBN 0500200610
Magali Domain, Les Six Bourgeois de Calais, La Voix du Nord, 2001
Jean-Marie Moeglin, Les Bourgeois de Calais, essai sur un mythe historique, Albin Michel, 2002


== Ծանոթագրություններ ==
(2708) Բարնս

(2708) Բարնս (անգլ.՝ Burns), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,084016 ա. մ., առավելագույնը մոտենում է 2,5451 ա. մ. հեռավորության վրա և հեռանում 3,6229 ա. մ.։ Արեգակի շուրջ մեկ ամբողջական պտույտ է կատարում 1978,21 երկրային օրվա ընթացքում, իր ուղեծրով շարժվելով միջինում 0,181982 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2708) Բարնս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուրբ Անտոն եկեղեցի (Էզինո Լարիո)

Սուրբ Անտոն եկեղեցի (իտալերեն՝ Chiesa di Sant'Antonio abate), եկեղեցի Իտալիայի Լոմբարդիա մարզի Լեքո գավառի Էզինո Լարիո կոմունայում։ Համարվում է Սուրբ Վիկտոր եկեղեցու մաս։


== Պատմություն ==
Սուրբ Անտոն եկեղեցին գտնվում է Վերին Էզինոյում, կառուցվել է 16-րդ դարում, օծվել է 1561 թվականին։ Վերանորոգվել է մեկ դար հետո և կրկին բացվել 1662 թվականին։ Կառույցը միանավ եկեղեցի է, ավարտվում է բազմանկյուն խորանով։ Ունի 17-րդ դարի կեսերին կառուցված երկու կողմնակի կապելլաներ. աջակողմյան կառույցը նվիրված է Սուրբ Անտոնին, զարդարված է ստուկկոներով, որոնք շրջանակում են սրբի փայտե արձանիկը, պատին կան սրբի պատմությունը պատվող չորս պատկերազարդ նկարներ, իսկ կամարը պատված է հրեշտակների ֆրեսկոներով։ Ձախակողմյան կապելլան կառուցվել է 1691 թվականին և նվիրված է Սուրբ Հովսեփին։ Այստեղ են գտնվում «Խաչելություն» և «Փախուստ Եգիպտոսից» կտավները, կամարը պատված է Սուրբ Հովսեփի և հրեշտակների որմնանկարներով։
Գլխավոր խորանը պատված է 16-րդ դարի վերջում ստեղծված ռետաբլոյով (իսպ.՝ retablo), որտեղ պատկերված են Սուրբ Մարիամը երեխայի հետ Սուրբ Անտոնի և Սուրբ Սեբաստիանի միջև։ Սրբարանին կից գեղանկարները ներկայացնում են Սուրբ Անտոնի պատմությունը։
Շենքի ճակատային նախամուտքն ունի 1703 թվականին կառուցված ջերմային պատուհան, իսկ երգչախմբի փայտե դասը թվագրվում է 1793 թվականին։


== Պատկերասրահ ==

		
		
		
		
		
		
		


== Ծանոթագրություններ ==